åttiotalismen
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur på 1800-tallet
Åttiotalismen var en retning innen svensk litteratur i 1880-årene som trakk samfunnsspørsmål og den vitenskapelige diskusjon inn i litteraturen.
Det som først og fremst skiller åttiotalismen fra 1870-årenes litteratur, er radikalismen og intensiteten i engasjementet. Positivisme, ateisme og revolusjonær glød er nye innslag. Foruten Strindberg regnes de fleste i kretsen «Det unga Sverige» med til åttiotalismen: Gustaf af Geijerstam, Axel Lundegård, Ola Hansson, Tor Hedberg og Oscar Levertin; av kvinnelige forfattere Anne Charlotte Leffler, Alfhild Agrell og Victoria Benedictsson. Les mer i Store norske leksikon Sveriges litteratur litteratur prosa litteraturhistorie filosofiens historie